Jeg kom lørdag aften hjem fra en skiferie. 

Jeg bemærker forholdsvis hurtigt at nettet ikke virker helt som det skal. Jeg går så ind og laver en hastighedstest af det, og jeg får cirka 5/0.2 MBpS (Skal have 20/2). Jeg ringer så ind til Jer, og får Jeres konsulent til at kigge på problemet. Den ellers flinke medarbejder hos Jer skifter kanalen på routeren, i håb om at hastigheden kunne øges den vej, jeg får at vide at jeg skal vente cirka en halv time før jeg kan mærke forskel. Efter en halv time er alt det samme som før. Jeg går så selv ind og prøver mig frem med de forskellige kanaler, det løste dog heller intet problem. 

Jeg ringer så ind til Jer igen. Denne gang foreslår konsulenten at der køres en test på linien, for at tjekke om der skulle være nogle fejl, han glemmer dog at sætte ''testen'' som der skulle køre i cirka 30 min i gang. Jeg kunne i den tid ikke bruge internettet overhovedet, idët at han lukkede helt for linien, udover det havde han lige glemt at sætte ''testen'' i gang, og havde ikke lige tænkt sig at ringe og fortælle mig det (han havde endda lovet at ringe tilbage inden for en halv time for at høre hvordan det stod til)... Jeg kommer i stedet til at vente i godt to timer uden internet overhovedet, så jeg måtte ringe IGEN.. 

Denne konsulent kommer med en dårlig undskyldning, at den tidligere jeg havde snakket med, måske var kommet til at sætte en længere test end det normale i gang... Denne konsulent laver dog en test som skulle være på den ''normale'' tid, og jeg får at vide, at inden for cirka 10 min skulle linien være åbnet igen. Og det blev den også, men hastigheden var stadig det samme.. Jeg ringer så igen, og endelig kan I tage jer sammen til at sende en teknikker ud og kigge på problemet... 

Jeg håber sandelig at Jeres teknikker overhovedet dukker op i morgen, det skulle i alt fald ikke undre mig hvis vedkommende ikke gør med den service jeg har fået hidtil....

HELT ÆRLIGT, det kan I godt gøre bedre!


OPDATERING 24/03/2016: 
Efter teknikkerbesøget blev det konkluderet, at vores installation skulle ændres på for at få en nogenlunde hastighed, det sjove er, så at den alligevel røg op på 15/2 mbps uden vi havde gjort noget et par dage senere. 

Vi havde igen i forgårs (22/03/2016) problemer med vores net. Der var net i cirka 2 minutter, også hoppede den af igen. Jeg ringede så ind, og heldigvis fik jeg denne gang fat i en flink medarbejder der gjorde hans arbejde så godt som muligt, modsat oplevelsen med de andre jeg har haft i røret. Han fik den til at køre nogenlunde stabilt, men med højst 2/02 mbps hastighed. 

Da vi er mange enheder på af gangen, kunne man ingenting med den hastighed, og jeg blev derfor nødt til at ringe til Jer igen. Jeg fik denne gang at vide at der var ''dårligt flow'' på adressen, og at der skulle en teknikker ud og kigge på den boks udenpå huset der modtager signalet fra kablerne i vejen, da der var noget galt mellem linien fra centralen og min adresse. Han ringede så cirka en halv time senere, og fortalte at det igen var grundet installationen, sjovt når han lige havde fortalt det præcis modsatte stort set.

Jeg sagde så at jeg da godt kunne få lavet den kontakt, da jeg efter teknikker besøget var blevet oplyst, at det var gratis at få lavet. Han blev helt overrasket da jeg sagde det, og sagde så at det kostede 1000,- pr meter, og jeg har 4 meter den skal rykkes... Det er da utroligt at I ikke engang har Jeres oplysninger i orden inden i oplyser kunder?... 

Hvis vi så lige går i det matematiske hjørne, kan vi godt lige regne lidt på de 4000,- det koster at få lavet. Med et tilbud på fiber i 6 måneder til 50,- er det 300,-. Vi har så resterende 3700,- at bruge, det dividerer vi med 280,-, og det giver = 13 måneder. Så altså 19 måneders fiber for samme pris som at få fikset den kontakt, jeg ved godt hvad jeg hælder mest til.  I må derfor fra maj nu vinke farvel til nye fiberkunder. :-)